Marón (syn Euantha)

Marón (starogr. Μάρων – Marón, ) je v gréckej mytológii syn EuanthaHomér, Odysea, 9,193. (alebo boha DionýzaHesiodos, Catalogues, fr.87.), kňaz boha Apolóna.

Marón bol kňazom boha Apolóna v meste Ismaros (na pobreží Trákie) a žil v zalesnenom areále chrámu. Keď itacký kráľ Odyseus bezdôvodne prepadol mesto Ismaros, za čo bol bohmi potrestaný stratou niekoľkých svojich mužov,Apollodoros, Bibliotheca, E,7,2. ušetril život kňaza Maróna a jeho rodiny. Marón mu preto z vďačnosti dal dary, zlato v hodnote siedmich talentov, misku striebra a dvanásť pohárov vynikajúceho vína, ktoré aj keď bolo miešané s vodou malo krásnu vôňu a bolo opojné. Odyseovi sa neskôr víno od Maróna hodilo, keď ním opil strašného Kyklopa,Apollodoros, Bibliotheca, E,7,4–5. ktorý ich uväznil v jaskyni a zjedol šiestich jeho mužov. Odyseus mu potom v spánku vypichol rozpáleným kyjom oko a tak sa mu so svojimi mužmi podarilo utiecť.

 Referencie a bibliografia 

Kategória:Postavy gréckej mytológie